পাকিস্তানের যাবতীয় ওয়েব সিরিজ, গান, সিনেমা ওটিটি প্ল্যাটফর্ম থেকে সরানোর নির্দেশ কেন্দ্রের

ওয়েব ডেস্ক: ২২ এপ্রিল জম্মু কাশ্মীরের পেহেলগামে (Pahalgam) জঙ্গি হামলা! আর সেই হামলায় নিহত হন ২৬জন ভারতীয়। আর এই ঘটনার পরের দিনই বিহারের এক জনসভা থেকে প্রধানমন্ত্রী নরেন্দ্র মোদি (PM Narendra Modi) তিনি সাফ জানিয়ে দেন ‘জঙ্গিদের কোমড় ভেঙ্গে দেওয়া হবে’।

আর পেহেলগামকাণ্ডের ১৫দিনের মাথায় পাকিস্তান এবং পাক অধিকৃত কাশ্মীর (POK)- এর ৯টি জঙ্গি ঘাঁটিতে আক্রমণ করা হয়। আর এই অপারেশনের নাম দেওয়া হয়, ‘অপারেশন সিঁদুর’। একেবারে ধুলিস্যাৎ করে দেওয়া হয় জঙ্গি ঘাঁটিগুলি। আর এবার কেন্দ্রীয় প্রতিরক্ষামন্ত্রী রাজনাথ সিং তিনি জানিয়ে দেন, ভারতের পাকিস্তান এবং পাক অধিকৃত কাশ্মীরের জঙ্গিগোষ্টী হামলায় মারা গেছে ১০০ জন জঙ্গি। পাশাপাশি কেন্দ্র এবং প্রতিরক্ষা দফতর সাফ জানিয়ে দেয় ‘অপারেশন সিঁদুর’ এর আকশ্যান এখনও শেষ হয়নি।

আরও পড়ুন: মোক্ষম জবাব! লাহোরে পাক ‘এয়ার ডিফেন্স সিস্টেম’ ধ্বংস করল ভারত

আর পেহেলগাম কাণ্ডের পরই বেশকিছু পাক অভিনেতার ইন্সটাগ্রাম আক্যাউন্ট নিষিদ্ধ করা হয়। এমনকি বেশ কিছু ইউটিউব চ্যানেলও করা হয় নিষিদ্ধ। আর এবার আরও কড়া পদক্ষেপ গ্রহণ করল ভারত। পাকিস্তানের যাবতীয় সিনেমা, গান, এমনকি ওয়েব সিরিজ ভারতীয় ওটিটি প্ল্যাটফর্ম থেকে সরিয়ে নেওয়ার নির্দেশ দিল কেন্দ্রীয় সরকার।

বৃহস্পতিবার এই মর্মে কেন্দ্রীয় সরকারের পক্ষ থেকে প্রকাশ করা হল একটি বিবৃতি।

নির্দেশিকায় সাফ নির্দেশ দেওয়া হয়েছে, পাকিস্তানের সমস্ত রকম ওয়েব সিরিজ, সিনেমা, গান, এমনকি পডকাস্ট সবকিছু অবিলম্বে সম্প্রচার বন্ধ করতে হবে। এমনকি সাবস্ক্রিপশন ভিত্তিতেও সেগুলি কোনভাবেই রাখা যাবেনা। যত দ্রুত সম্ভব এই নির্দেশ কার্যকর করার পরামর্শ দেওয়া হয়েছে সরকারের পক্ষ থেকে।

যেই বিবৃতি প্রকাশ করা হয়েছে, তাতে বলা হয়েছে, ‘‘ভারতের সার্বভৌমত্ব এবং অখণ্ডতাকে প্রভাবিত করে, দেশের নিরাপত্তার পক্ষে বিপজ্জনক, অন্য দেশের সঙ্গে ভারতের সম্পর্কের পক্ষে ক্ষতিকারক বা হিংসা ছড়ায় এমন বিষয়বস্তু সম্পর্কে সংশ্লিষ্ট কর্তৃপক্ষকে সতর্ক থাকতে হবে। ভারতের সংহতি, অখণ্ডতা, প্রতিরক্ষা, নিরাপত্তা বা সার্বভৌমত্বের পক্ষে ক্ষতিকর কোনও তথ্য যাতে সম্প্রচারিত, প্রকাশিত না-হয়, প্রচারকারী মাধ্যমগুলিকে তা মাথায় রাখতে হবে।’’

পাশাপাশি, আরও বলা হয়, ‘‘ভারতে সংঘটিত অনেক সন্ত্রাসবাদী হামলার সঙ্গে পাকিস্তানের যোগ আছে বলে প্রমাণিত হয়েছে। সম্প্রতি ২২ এপ্রিল পহেলগাঁওয়ে যে জঙ্গি হামলা হল, তাতে অনেক ভারতীয় এবং এক নেপালি নাগরিকের মৃত্যু হয়েছে। তাই জাতীয় সুরক্ষার কথা বিবেচনা করে সকল ওটিটি প্ল্যাটফর্ম, চ্যানেল এবং প্রচারকারী মাধ্যমকে পাকিস্তানে তৈরি ওয়েব সিরিজ, সিনেমা, গান, পডকাস্ট অবিলম্বে সরিয়ে নেওয়ার পরামর্শ দেওয়া হচ্ছে।’’

দেখুন অন্য খবর